Franz Xaver Schwarz

Franz Xaver Schwarz (født 27. november 1875 i Günzburg, død 2. desember 1947 nær Regensburg) var en tysk funksjonær i Schutzstaffel (SS) og politiker i det tredje rike. Han fungerte som Reichsschatzmeister (økonomisjef) i NSDAP under det meste av partiets eksistens. Han deltok i første verdenskrig som løytnant, men var bare delvis stridsdyktig på grunn av mageonde som hadde plaget ham i mange år. Han meldte seg inn i NSDAP i 1922 og var året etter en av deltakerne i det mislykkede Ølkjellerkuppet. Han meldte seg også inn i SS og fikk til slutt rang som Oberst-Gruppenführer, en forholdsvis ny rang som kun tre andre i SS fikk. 

Schwarz døde av en langvarig magesykdom i 1947 mens han var i en interneringsleir styrt av de allierte. 

En tysk avnazifiseringsrett i München klassifiserte ham posthumt som en storforbryter.

Referanser 

Personer fra Landkreis Günzburg
Tyske nazister
NSDAP-funksjonærer
SS-generaler
SA-personell
Tyskere fra andre verdenskrig
Tyskere fra første verdenskrig
Personer tilknyttet det tredje rike
Deltakere i Ølkjellerkuppet
Medlemmer av NSDAP (innmeldt før 1925)
Tyske krigsfanger under andre verdenskrig
Tysk militærpersonell (Hæren i Keiserrike)